stanford-oval/wikipedia huggingface dataset:
Threefish
תיאור הצופן

כל פעולות הצופן הן על מילים בגודל 64 סיביות המייצגות מספרים שלמים חיוביים (לא מסומנים) בטווח  [0..2^{64}-1]. אם הקלט הוא מערך בתים יש להמירו למילים בגודל 64 סיביות בשיטת סדר בתים קטן (להלן). דהיינו הבית הפחות משמעותי מאוחסן בכתובת הראשונה בזיכרון.
פונקציית ההצפנה  E(K,T,P) מקבלת את הארגומנטים הבאים:
K. מפתח הצפנה סודי המסופק על ידי המשתמש שהוא מחרוזת באורך  N_{w} מילים כאשר  N_{w}\in \{32,64,128\}.
T. ערך ייחודי שנקרא Tweak באורך 16 בתים.
P. טקסט גלוי באורך זהה למפתח.
את מפתח ההצפנה הסודי וה-tweak מאריכים תחילה במילה נוספת שנקראת זוגיות (parity) שהיא תוצאת XOR של כל מילות המפתח וה-tweak בהתאמה ומחלקים לתת-מפתחות עבור כל הסבבים. כל תת-מפתח הוא שילוב של כל מילות המפתח המורחב למעט אחת, שתים מתוך שלוש מילות tweak ומספר סידורי של תת-המפתח (כמתואר בתרשים הכנת המפתח). כל תהליך הכנת המפתח ניתן לביצוע במספר מחזורי שעון מועט. עובדה קריטית אם הצופן אמור להיות חלק מפונקציית גיבוב. כאשר מגבבים כמות גדולה של בלוקים, כל בלוק צריך להיות מוצפן בנפרד (עם מפתח שונה), על כן תהליך הכנה ארוך עבור כל הצפנה אינו יעיל.
המפתח  K מיוצג כמערך מילים:  k_{0},k_{1},...,k_{N_{w}-1} באורך  N_{w} ומילה נוספת לזוגיות, ה-tweak מוצג כשתי מילים:  t_{0},t_{1} ומילה נוספת לזוגיות וטקסט המקור  P הוא מערך המילים  p_{0},p_{1},...,p_{N_{w}-1}. מספר הסבבים  N_{r} הוא פונקציה של גודל הבלוק כמוצג בטבלה.
| גודל בלוק/מפתח | מספר המילים | מספר פעמים שהפונקציה MIX מופעלת | מספר סבבים |
| --- | --- | --- | --- |
| 256 | 4 | 72 | 8 |
| 512 | 8 | 72 | 8 |
| 1024 | 16 | 80 | 10 |
הפונקציה להוספת המפתח מקבלת מערך של  N_{r}/4+1 תת-מפתחות, כל אחד בגודל  N_{w} מילים. את המילים המתאימות לסבב  s מסמנים  k_{s,0},k_{s,1},...,k_{s,N_{w}-1}. השילוב נעשה באופן הבא; יהי  v מערך עזר של תוצאת הביניים, הביטוי  v_{d,i} הוא המילה ה- i לאחר  d סבבים.
תחילה טוענים את  N_{w} הבתים של המסר כך:
לאחר מכן מבוצעים  N_{r}-1 סבבים כשבכל אחד מהם מוסיפים תת-מפתח רק אם  d{\text{ mod }}4=0 (אחת לארבעה סבבים) לסיכום:
את הערבוב MIX והתמורה  \pi  (בטבלה הבאה) מבצעים לסירוגין כדלהלן:
והטקסט המוצפן מתקבל על ידי:
תיאור הצופן > טבלת תמורות  \pi

להלן טבלת התמורות המייצגת את הסידור מחדש של מילות הקלט לפי גודל הצופן. לדוגמה במקרה של Threefish-256 ישנן ארבע מילים ולכן התמורות הן לפי השורה הראשונה, לכן  v_{5,3}=f_{4,\pi (3)} פירושו שהמילה הראשונה מהסבב הרביעי תהיה שלישית בסבב החמישי.
| טבלת תמורות  {\boldsymbol {\pi (i)}}>  i | טבלת תמורות  {\boldsymbol {\pi (i)}}> 0 | טבלת תמורות  {\boldsymbol {\pi (i)}}> 1 | טבלת תמורות  {\boldsymbol {\pi (i)}}> 2 | טבלת תמורות  {\boldsymbol {\pi (i)}}> 3 | טבלת תמורות  {\boldsymbol {\pi (i)}}> 4 | טבלת תמורות  {\boldsymbol {\pi (i)}}> 5 | טבלת תמורות  {\boldsymbol {\pi (i)}}> 6 | טבלת תמורות  {\boldsymbol {\pi (i)}}> 7 | טבלת תמורות  {\boldsymbol {\pi (i)}}> 8 | טבלת תמורות  {\boldsymbol {\pi (i)}}> 9 | טבלת תמורות  {\boldsymbol {\pi (i)}}> 10 | טבלת תמורות  {\boldsymbol {\pi (i)}}> 11 | טבלת תמורות  {\boldsymbol {\pi (i)}}> 12 | טבלת תמורות  {\boldsymbol {\pi (i)}}> 13 | טבלת תמורות  {\boldsymbol {\pi (i)}}> 14 | טבלת תמורות  {\boldsymbol {\pi (i)}}> 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  N_{w}=4 | 0 | 3 | 2 | 1 |  |  |  |  |  |  |  |  |  |  |  |  |
|  N_{w}=8 | 2 | 1 | 4 | 7 | 6 | 5 | 0 | 3 |  |  |  |  |  |  |  |  |
|  N_{w}=16 | 0 | 9 | 2 | 13 | 6 | 11 | 4 | 15 | 10 | 7 | 12 | 3 | 14 | 5 | 8 | 1 |
תיאור הצופן > הפונקציה MIX

הפונקציה  {\text{MIX}}_{d,j} מקבלת שתי מילות קלט  (x_{0},x_{1}) ומייצרת שתי מילות פלט  (y_{0},y_{1}) לפי הנוסחה הבאה:
הסימן  \lll  מייצג אופרטור הזזה מעגלית לשמאל. הקבועים  R_{d,j} הם לפי טבלת ההיסטים הבאה.  חלק מהקבועים שונו בגרסה 2 של הצופן.
| טבלת ההיסטים>  N_{w}.j | טבלת ההיסטים> 4.0 | טבלת ההיסטים> 4.1 | טבלת ההיסטים> 8.0 | טבלת ההיסטים> 8.1 | טבלת ההיסטים> 8.2 | טבלת ההיסטים> 8.3 | טבלת ההיסטים> 16.0 | טבלת ההיסטים> 16.1 | טבלת ההיסטים> 16.2 | טבלת ההיסטים> 16.3 | טבלת ההיסטים> 16.4 | טבלת ההיסטים> 16.5 | טבלת ההיסטים> 16.6 | טבלת ההיסטים> 16.7 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 0 | 14 | 16 | 46 | 36 | 19 | 37 | 24 | 13 | 8 | 47 | 8 | 17 | 22 | 37 |
| 1 | 52 | 57 | 33 | 27 | 14 | 42 | 38 | 19 | 10 | 55 | 49 | 18 | 23 | 52 |
| 2 | 23 | 40 | 17 | 49 | 36 | 39 | 33 | 4 | 51 | 13 | 34 | 41 | 59 | 17 |
| d=3 | 5 | 37 | 44 | 9 | 54 | 56 | 5 | 20 | 48 | 41 | 47 | 28 | 16 | 25 |
| 4 | 25 | 33 | 39 | 30 | 34 | 24 | 41 | 9 | 37 | 31 | 12 | 47 | 44 | 30 |
| 5 | 46 | 12 | 13 | 50 | 10 | 17 | 16 | 34 | 56 | 51 | 4 | 53 | 42 | 41 |
| 6 | 58 | 22 | 25 | 29 | 39 | 43 | 31 | 44 | 47 | 46 | 19 | 42 | 44 | 25 |
| 7 | 32 | 32 | 8 | 35 | 56 | 22 | 9 | 48 | 35 | 52 | 23 | 31 | 37 | 20 |
תיאור הצופן > פרוצדורת הרחבת מפתח

תחילה מוסיפים שתי מילים.
כלומר מילת מפתח נוספת שהיא XOR של כל מילות המפתח וכן מילה נוספת שהיא XOR של שתי המילים של ה-tweak. הקבוע  C_{240}={\text{0x1BD11BDAA9FC1A22}} מבטיח שהמפתח המורחב לא יהיה כולו או כמעט כולו אפס. הקבוע הזה נוצר על ידי הצפנה של המספר "240" עם צופן AES כאשר המפתח כולו אפס. הוספת ה-tweak היא כדלהלן:
כל פעולות החיבור הן מודולו  2^{64}.
פענוח

הפענוח מתבצע בדרך ההפוכה, עם תת-מפתחות בסדר הפוך, תמורה הופכית ופונקציית MIX הפוכה. להלן קוד לדוגמה. יש לציין שאם הצופן מהווה חלק מפונקציית גיבוב אין צורך בפונקציית פענוח כלל.
פסאודו-קוד

הקוד הבא מתאר הצפנה ופענוח עם Threefish-512. פונקציית הכנת המפתח מקבלת מערך  K באורך 9 מילים ו-tweak באורך 3 מילים ומוסיפה את מילות הזוגיות (parity). תחילה מציבים את המפתח הסודי של המשתמש ב-8 הכניסות הראשונות של המערך  K ואת שתי מילות ה-tweak בשתי הכניסות הראשונות של  T ומבצעים כדלהלן.
פסאודו-קוד > הצפנה

פונקציית ההצפנה מקבלת מערך  P באורך 8 מילים, tweak המסומן ב- T באורך 3 מילים ומפתח סודי  K באורך 9 מילים ומחזירה מערך  C באורך 8 מילים. הקוד הבא לקוח מקוד היישום שהומלץ לתקן על ידי המפתחים ממנו הוסרו קטעי קוד לא חשובים למען הפשטות. הקוד מתוכנן בשיטת פרישת לולאות (loop unrolling) חלקית, פרישת לולאות מקובלת בכתיבת קודים ממוטבים למעבדי 32 ו-64 סיביות. כאן מספר הלולאות צומצם ל-9 וכן בדוגמה זו ההנחה היא שההמרות הן לפי סדר בתים קטן, כלומר מחרוזת הבתים המייצגת את הטקסט המקורי מומרת לפי הנוסחה להלן ל- P=P[0],P[1],...,P[7] שהוא מערך של 8 מספרים שלמים בגודל 64 סיביות מהקטן לגדול (המספר הראשון מאוחסן בכתובת  P[0] וכן הלאה). באותה שיטה ממירים את הפרמטרים האחרים.
\mathbf {Threefish.Encrypt} {\boldsymbol {(P,T,K)}}
פסאודו-קוד > פונקציות עזר

כל פעולות החיבור הן כאמור מודולו  2^{64} כלומר נוטלים את 64 הסיביות הראשונות של התוצאה ומהיתר מתעלמים. התקן במעבדים רבים הוא שחיבור שלמים מתבצע באופן עקיף מודולו גבולות המילה, כלומר כל תוצאה שחורגת מהגודל שנכנס באוגר נחתכת ממילא, כך שאין צורך לנקוט בפעולה כלשהי. הפונקציה  {\text{ROR}} היא הזזה מעגלית לימין והפונקציה  {\text{ROL}} היא הזזה מעגלית לשמאל. אפשר ליישמן עם האופרטורים הרגילים; הזזה לשמאל " \ll ", הזזה לימין " \gg " ואופרטור וגם " \land ", למשל ב-64 סיביות זה ייראה כך:
המרת מערכי בתים למילים וההפך מתבצעת לפי סדר בתים קטן כך:
פסאודו-קוד > פונקציית פענוח

פונקציית הפענוח מבצעת את כל הפעולות למעט XOR שהיא הופכית של עצמה, בסדר הפוך; חיסור מודולו  2^{64} במקום חיבור, הזזה מעגלית לימין במקום לשמאל והוספת מפתח מהסוף להתחלה. הפונקציה מקבלת את המערך  C באורך 8 מילים, וקטור אתחול  T באורך 3 מילים ומפתח סודי  K באורך 9 מילים ומחזירה את  P באורך 8 מילים.
\mathbf {Threefish.Decrypt} {\boldsymbol {(C,T,K)}}
ראו גם

Twofish
Blowfish
Skein
הערות שוליים

↑  Threefish
↑  The Skein Hash Function Family
הפונקציה MIX
פרוצדורת הכנת תת-מפתחות של Threefish
U-1206

| --- | --- |

שרטוטים בחתך של צוללת מדגם VIIc
 תיאור כללי
 סוג אונייה:  צוללת
 צי:  קריגסמרינה
 דגל הצי:  
 סדרה:  VIIC
 ציוני דרך עיקריים
 מספנה:  שישאו ורקה, דנציג
 הוזמנה:  2 באפריל 1942
 תחילת הבנייה:  12 ביוני 1943
 הושקה:  30 בדצמבר 1943
 תקופת הפעילות:  16 במרץ 1944 – 14 באפריל 1945 (שנה)
 אחריתה:  טבעה בתאונה ב-14 באפריל 1945
 מיקום:  בים הצפוני ליד פטרהד, סקוטלנד
 מלחמות וקרבות:  מלחמת העולם השנייה (המערכה באוקיינוס האטלנטי) 
 מידות
 הֶדְחֶק:  769 טונות בציפה, 871 טונות בצלילה
 אורך:  67.1 מ' (אורך כללי), 50.5 מ' (גוף הלחץ)
 רוחב:  6.2 מ' (רוחב כללי), 4.7 מ' (גוף הלחץ)
 שוקע:  4.74 מ' (15 רגל ו-7 אינץ')
 נתונים טכניים
 מהירות:  17.7 קשר (32.8 קמ"ש) על פני המים  7.6 קשר (14.1 קמ"ש) בצלילה
 עומק צלילה:  230 מ' (עומק קריסה 250-295 מ')
 גודל הצוות:  44-52 קצינים וחוגרים
 טווח שיוט:  15,170 קילומטר (8,190 מייל ימיים) במהירות 10 קשרים (19 קמ"ש) מעל פני המים  150 קילומטר (81 מייל ימיים) במהירות 4 קשרים בצלילה 
 הנעה:  2 מנועי דיזל מתוצרת גרמניה-וֶרפט (אנ'), 6 צילינדרים, 4-פעימות, טעינת טורבו, M6V 40/46, בהספק כולל של 2,800-3,200 כוחות סוס (2,100-2,400 קילוואט). מהירות מקסימלית 470-490 סל"ד  2 מנועים חשמליים בהספק יוצא כולל של 750 כוחות סוס (560 קילוואט) ומהירות מקסימלית של 296 סל"ד
 אמצעי לחימה
 חימוש:  5 צינורות טורפדו בקוטר 533 מ"מ (21 אינץ') – 4 בחרטום ו-1 בירכתיים  14 טורפדות או 26 מוקשים ימיים  תותח 88 מ"מ על הסיפון  תותחי נ"מ שונים
 
U-1206 הייתה צוללת מדגם VIIC של הצי הגרמני במלחמת העולם השנייה. היא הושקה ב-30 בדצמבר 1943 במספנת שישאו ורקה (Schichau Werke) בדנציג, והוכנסה לשירות פעיל בצי ב-16 במרץ 1944. סמל הצוללת היה חסידה לבנה ירוקת-מקור וירוקת-רגליים על מגן שחור. באחד מסיוריה התמלאה מים כתוצאה מהפעלה שגויה של אסלת השירותים (אנ'), ומשום שלא ניתן היה להצילה - הוטבעה במכוון על ידי מפקדה.
קורות שירותה בצי

לאחר כניסתה לשירות פעיל, תחת פיקודו של אוּבֶּר-לוֹיטְנָנְט גונתר פריץ, נטלה הצוללת חלק באימוני פלגת הצוללות השמינית עד יולי 1944, אז הועברה אל פלגת הצוללות האחת-עשרה. הפיקוד על הצוללת נמסר לידי קפיטן-לויטננט קרל-אדולף שליט (Schlitt), והיא צוידה בצינור שינור (שנורקל) (אנ').
ב-28 במרץ 1945 הפליגה הצוללת מקיל להפלגת האימונים הראשונה שלה בים הצפוני וב-30 במרץ היא שבה לנמל. ב-2 באפריל יצאה הצוללת מהורטן (אנ') להפלגת סיור בת-יום, ולהפלגתה המבצעית הראשונה נשלחה ב-6 באפריל מכריסטיאנסנד. ב-14 באפריל, תוך כדי הסיור, התמלאה הצוללת מים וטבעה כתוצאה מהפעלה שגויה של אסלת השירותים שלה.
קורות שירותה בצי > נסיבות טביעתה

U-1206 הייתה אחת מן הצוללות של שלהי המלחמה שצוידה באסלת שירותים ימית מסוג חדש. האסלה פעלה בלחץ גבוה והותאמה לשימוש כשהצוללת נמצאה מתחת לפני המים, גם בעומק רב. ריקון האסלה לים היה מסובך ביותר, וימאים בצוללת עברו הכשרה מיוחדת כיצד להפעילה.
ב-14 באפריל 1945, 8 מייל (13 ק"מ) מפטרהד (אנ'), סקוטלנד, בעודה שטה בעומק של 200 רגל (61 מ'), הופעלה האסלה החדשה בצורה שגויה, וכתוצאה מכך חדרו לתוך הצוללת כמויות גדולות של מי ים. על פי הדוח הרשמי של מפקד הצוללת, דבר החדירה של מים לחלקה הקדמי של הצוללת נמסר לו בשעה שסייע בתיקון אחד ממנועי הדיזל בחדר המכונות. המים הציפו את מצברי הצוללת, שנמצאו מתחת לשירותים, וגרמו להשתחררות גז כלור, כך שלא נותרה כל ברירה אלא לעלות אל פני המים. ברגע בו הגיחה U-1206 מן המעמקים היא התגלתה על ידי ספינות סיור בריטיות שפתחו מיד באש תותחים. לקפיטן-לויטננט שליט לא נותרה ברירה אלא להטביע במכוון את הצוללת ולנטוש אותה. בהתקפה נהרג אדם אחד, ושלושה אחרים טבעו בים הסוער לאחר הנטישה. 46 מאנשי הצוות נפלו בשבי. שליט דיווח כי הצוללת טבעה בנ"צ 57°24′N 01°37′W﻿ / ﻿57.400°N 1.617°W﻿ / 57.400; -1.617, אך לא ניתן היה למצוא אותה שוב.
באמצע שנות השבעים, במהלך סקר תת-ימי לקראת הנחת צינור נפט משדה פורטיס (אנ') של חברת בריטיש פטרוליום (BP) אל מפרץ קְרוּדֶן (אנ'), התגלו שרידי U-1206 בנ"צ 57°21′N 01°39′W﻿ / ﻿57.350°N 1.650°W﻿ / 57.350; -1.650 ובעומק 230 רגל (70 מ') בקירוב.
מספר רב של מקורות מיחסים בטעות את המקרה לצוללת U-120.
לקריאה נוספת

Busch, Rainer; Röll, Hans-Joachim (1999). German U-boat commanders of World War II: a biographical dictionary. Translated by Brooks, Geoffrey. London, Annapolis, Md: Greenhill Books, Naval Institute Press.
Busch, Rainer; Röll, Hans-Joachim (1999). Deutsche U-Boot-Verluste von September 1939 bis Mai 1945 [German U-boat losses from September 1939 to May 1945]. Der U-Boot-Krieg (in German). Vol. IV. Hamburg, Berlin, Bonn: Mittler.
Gröner, Erich; Jung, Dieter; Maass, Martin (1991). German Warships 1815–1945, U-boats and Mine Warfare Vessels. Vol. 2. Translated by Thomas, Keith; Magowan, Rachel. London: Conway Maritime Press.
Niestle, Axel (1998). German U-Boat Losses During World War II. Greenhill.
הערות שוליים

↑  Emblem of U-1206 in Uboat.net.
↑  Showell, Jak P. Mallman (2006). The U-Boat Century: German Submarine Warfare 1906-2006. Chatham Publishing. p. 81.
The Works

The Works (בעברית: העבודות) הוא אלבומה ה-11 של להקת הרוק קווין, שיצא לאור בשנת 1984.
הפקה

לאחר שנתיים של הפסקה מאז אלבומם הקודם, חזרה קווין אל האולפנים. עולם המוזיקה עבר שינוי מאז צאת תקליטם הקודם Hot Space, ובשנתיים אלה היו עסוקים חברי הלהקה בפרויקטים אישים משלהם ולהתרחב לכיוונים מוזיקליים אישים משלהם.
האלבום "The Works" הוקלט באולפני "Record Planet" בלוס אנג'לס שבקליפורניה ובאולפני MusicLand במינכן, החל מאוגוסט 1983 ועד ינואר 1984.
רשימת שירים > רצועות בונוס במהדורת Anniversary משנת 2011

"I Go Crazy (B-Side)"
"I Want To Break Free (Single Remix)"
"Hammer to Fall (Headbanger’s Mix)"
"Is This The World We Created…? (Live in Rio, January 1985)"
"It's a Hard Life (Live in Rio, January 1985)"
"Thank God It's Christmas (Non-Album Single)"
המסומנים ב-* יצאו כסינגלים.
מבצעים

כל השירה מבוצעת על ידי פרדי מרקיורי, למעט:
Machines – מרקורי, טיילור
קולות ליווי מבוצעים על ידי מרקיורי, טיילור ומיי, למעט:
It's a Hard Life – מרקיורי
Man On The Prowl – מרקיורי
I Want to Break Free – מרקיורי
תופים, מכונת תופים, תופים אלקטרוניים: רוג'ר טיילור
גיטרה בס: ג'ון דיקון
גיטרה אקוסטית:
Is This The World We Created – מיי
I Want To Break Free – דיקון
גיטרה חשמלית – בריאן מיי, למעט:
גיטרה נוספת ב-I Want To Break Free – דיקון
גיטרה נוספת ב-Man On The Prowl – מרקיורי
פסנתר: מרקיורי פרט ל"Man On The Prowl" – פרד מנדל
סינטיסייזר: פרד מנדל, למעט:
Radio Ga Ga – מנדל, מרקיורי, טיילור
I Want To Break Free – מנדל, מרקיורי, דיקון
Machines – מק וטיילור
Keep Passing The Open Windows – מרקיורי
ווקודר: טיילור (Radio Ga Ga, Machines)
אברהם טרכטמן

| --- | --- |

 לידה:  10 בפברואר 1944 קלינובו, רוסיה 
 פטירה:  17 ביולי 2024 (בגיל 80) ירושלים 
 ענף מדעי:  מתמטיקה
 מקום מגורים:  ישראל
 מקום לימודים:  האוניברסיטה ממלכתית של אורל 
 מנחה לדוקטורט:  לב שברין 
 מוסדות:  האוניברסיטה הטכנית של אוראל  אוניברסיטת בר-אילן 
 תרומות עיקריות
 מחקרים בתחום תורת הגרפים, חבורות למחצה
 
אברהם טְרַכְטְמַן (10 בפברואר 1944 – 17 ביולי 2024) היה מתמטיקאי ישראלי ופרופסור במחלקה למתמטיקה באוניברסיטת בר-אילן.
ביוגרפיה

נולד בכפר קלינובו שבמחוז סברדלובסק שבברית המועצות. ב-1951 עבר עם אמו לעיר הומל שבדרום מזרח בלארוס.
קיבל תואר ראשון (1967) ותואר דוקטור (1973) במתמטיקה באוניברסיטה הלאומית באורל. עד 1984 לימד באוניברסיטה זו, ובשנים 1991-1992 לימד באוניברסיטה בסברדלובסק. עלה לישראל בשנות ה-90, וקליטתו לא הייתה קלה; תחילה עבד בניקיון ובשמירה, ורק ב-1994 החל ללמד באוניברסיטה העברית בירושלים. ב-1995 החל לעבוד במחלקה למתמטיקה ומדעי המחשב באוניברסיטת בר-אילן.
ב-2007 פתר את בעיית צביעת המסלולים, שהוצגה ב-1970.
התגורר בירושלים.
אברהם טמניק

| --- | --- |
אין תמונה חופשית
 לידה:  19 באוקטובר 1907 צ'רניגובקה פלך טאבריה, האימפריה הרוסית האימפריה הרוסית
 פטירה:  29 באפריל 1945 (בגיל 37) ברלין, גרמניה גרמניה הנאצית
 מקום קבורה:  ברלין 
 השתייכות:  הצבא האדום הצבא האדום
 תקופת הפעילות:  1929–1945 (כ־16 שנים)
 דרגה:   פולקובניק (אל"ם)
 תפקידים בשירות
 מפקד חטיבת המשמר המשוריינת הראשונה
 פעולות ומבצעים
 קרב חלקין גול  מלחמת העולם השנייה 
 עיטורים
  גיבור ברית המועצות   עיטור לנין    4 עיטורי הדגל האדום    עיטור בוגדן חמלניצקי מדרגה שנייה    2 עיטורי הכוכב האדום
 הנצחה
 לוח זיכרון באנדרטה בברלין
 
אברהם מטבייביץ' טמניק (ברוסית Абра́м Матве́евич Те́мник ; ‏19 באוקטובר 1907 - 29 באפריל 1945 היה קצין יהודי סובייטי, מפקד חטיבת שריון בצבא האדום במלחמת העולם השנייה, אשר קיבל את אות גיבור ברית המועצות בשל גבורתו בקרב על ברלין.
ביוגרפיה

אברהם טמניק נולד בעיירה צ'רניגובקה פלך טאבריה שבדרום האימפריה הרוסית (כיום נמצאת העיירה בתחומי מחוז זפוריז'יה של אוקראינה) במשפחה יהודית. בשנת 1929 התגייס לצבא האדום. סיים קורס של קצינים פוליטיים. בשנת 1939 נטל חלק בקרב חלקין גול .
מיומה הראשון של הפלישה הנאצית לברית המועצות לחם בחזית. תחילת כקצין פוליטי של גדוד טנקים ובהמשך של חטיבת שריון. לקח חלק בקרב סמולנסק, בקרבות בצפון קווקז ובקרב סטלינגרד. במהלך הקרבות ב־1941 - 1942 כמה וכמה פעמים הוא לקח על עצמו תפקידים פיקודיים. ביוני 1943 נשלח ללימודים באקדמיה צבאית במוסקבה, שם עבר הכשרה לפיקוד.
בינואר 1944 שב אל החזית בתפקיד מפקד רגימנט טנקים. השתתף במבצע פרוסקורוב- צ'רנובץ', בקרבות לשחרור טרנופול ובצליחת נהר הדנייסטר לתוך רומניה. ביוני 1944 הועלה לדרגת קולונל ומונה למפקד חטיבה ממוכנת מס' 21. בספטמבר 1944 קיבל אברהם טמניק פיקוד על חטיבת המשמר המשוריינת הראשונה. הייתה זאת אחת מיחידות המעוטרות ביותר בחיל השריון של הצבא האדום. הוא הוביל את החטיבה בפריצת קווי ההגנה של הוורמאכט במבצע ויסלה-אודר לתוך גרמניה.
באפריל 1945 הייתה חטיבת המשמר הראשונה חלק מהכוחות שהשתתפו בקרב על ברלין. החטיבה פוצלה לכמה צוותים קרביים, כאשר כל צוות מורכב מכוח טנקים המלווה בחיילי חי"ר והנדסה קרבית. החי"רניקים הגנו על הטנקים מפני איום הפאוסטפטרון (מטול נ"ט) והטנקים חיפו על החי"ר מפני אש מנשק קל או מרגמות שנורתה לעברם ממרחקים של 100–200 מטר. בשלב מסוים, במהלך הקרב באזור תחנת הרכבת אנהלט נשאר כוח טנקים מהחטיבה ללא חיפוי חיל הרגלים (כל החיילים הרגלים שהיו עם הכוח נפגעו). כוח טנקים בשטח עירוני וללא ליווי של רגלים לא היה מסוגל להתקדם ולהמשיך בביצוע המשימה. ניסיונות להשיג תגבורת לא הצליחו. אברהם טמניק החליט באופן אישי ללות את הטנקים בביצוע המשימה. הוא ארגן כוח רגלי מאולתר מחיילי מפקדת החטיבה (קציני מטה, קשרים, אנשי חימוש וכו') הוא הוביל באופן אישי אותם לקרב, כשהוא נלחם בשורותיהם כחייל מן המניין. במהלך אותו הקרב נפצע אנושות מרסיס של פצצת מרגמה וכעבור כמה שעות נפטר.
הוא נקבר עם חללים אחרים בקבר אחים בפארק טירגארטן. ב־31 במאי 1945, הוענק לו תואר "גיבור ברית המועצות" על חלקו בקרב ברלין (לאחר מותו). שמו חקוק על אחד הלוחות של האנדרטה לזכר נופלי הצבא האדום בטירגארטן.
אדד-ניררי השני

אדד-נִרַרִ השני מלך באשור בשנים 911–891 לפנה"ס, ונחשב למלך הראשון באימפריה האשורית החדשה. היה בנו של אשור-דן השני, מלך אשור.
ביוגרפיה

אדד-ניררי השני נחשב למייסדה של האימפריה האשורית החדשה.
הוא היה זה שחילץ את ארץ אשור סופית מאחיזתם של הארמים בצפון-מערב, והוא שפתח את הפרק האחרון והמזהיר ביותר בתולדותיה של ארץ אשור. המלחמה שהוא פתח בה וניצח, נחשבה בעיניו למלחמת שחרור לאומית. הוא לא חיכה להתקפות שכניו, אלא יזם בעצמו מסעות מלחמה נגדם. בכתובותיו, הדגיש אדד-ניררי את החידוש שבכיבושיו לאחר השפל המדיני בדורות שקדמו לו.
את סדרת מסעותיו הוא פתח במסע לכיוון הפרת על מנת לפתוח את הדרך עד חבור והמורדות הדרומיים של הרי ארמניה. הוא שלח משלחת עונשין נגד האח'למו והארמים שבארץ סוח'ו על הפרת התיכון האזור שפך החבור לנהר פרת. כתוצאה מכך הביא לדיכוי פעילותם למשך מספר שנים. בצפון הוא ערך שבעה מסעות מלחמה כנגד הארמים שבאזור הרי כשיארי (טור עבדין) – רכס געשי ממזרח למרדין (Mardin), אזור שממנו הם איימו על העיר נינוה – עד שלבסוף הוא הצליח להפוך אזור זה לפרובינציה אשורית. במלחמה זו הופיע אלמנט חדש, שהפך מאוחר יותר לדפוס קבוע אצל אשור: אדד-ניררי לקח גדודי רכב מהעמים הנכבשים וצירפם אל הצבא האשורי. אשור בנתה את כוחה, במידה רבה, תוך כדי ניצול כוח האדם שנלקח בשבי.
אדד-ניררי ערך צפונה יותר מסע אל כומאני בקפדוקיה, משם פנה לכיוון ארץ אררט, ובמסעו חזרה סיפח את ארץ כותמוח'י. באותו אזור הוא ערך מסעות נגד "ארצות נאירי", אם כי ככל הנראה לא הגיע לתוצאות של ממש. במזרח הוא יצא נגד ארץ לולומה (לולובים), באזור הרי הזגרוס, ונגד ארץ זמוא (Zamua; באזור סולימאניה של ימינו) באותו אזור. בדרום נלחם אדד-ניררי נגד ארץ בבל והנחיל שתי תבוסות לשמש-מודמיק, מלך בבל. כתוצאה מכך איבדה בבל רצועת קרקע גדולה צפונית לנהר הדיאלה ועיירות גבול על הפרת התיכון – את היט (Hit) וזנקו (Zanqu). מסע נוסף נגד נבו-שום-אוכין, יורשו של שמש-מודמיק, הסתיים ככל הנראה בלי הכרעה ובעקבותיו נחתם חוזה שלום בין אשור לבבל למשך כ-80 שנה.
סיכום מסעותיו של אדד-ניררי מראה כי הארמים גורשו מעמק החידקל וסולקו מהרי טור עבדין; אדד-ניררי החזיר לידי אשור גם מספר ערים במזרח הג'זירה – ערים שנלקחו בשעתו על ידי הארמים מידי אשור. במזרח פעל אדד-ניררי באזור כורדיסטן של ימינו ודחק את יושביו של אזור זה חזרה למרומי ההרים. האשורים תקפו גם את דרומה של ארץ בבל.
מלבד הפעולות הצבאיות דאג אדד-ניררי גם לארגון ממלכתו מבפנים – הוא ערך תיקונים במנהל וקבע בין השאר את סדרי הרוטציה במוסד ה"לימו", שלפיו נקראו ונמנו השנים בממלכת אשור. מימיו ואילך קיימות רשימות "אפונים" סדירות שנמצאו בספריית אשורבניפל. בתחום המשק והכלכלה הוא המשיך בפעולותיו של אשור דן השני, ובדומה לו שכלל את מתקני החריש וההשקאה, והגדיל את יבולי התבואה. אדד-ניררי מתפאר גם שהגדיל את מספר סוסיו.
לקריאה נוספת

A. Kirk Grayson, Assyrian Rulers of the Early First Millennium BC I (1114-859 BC), University of Toronto press, 1991
מסעות המלחמה של אשור תחת שלטונו של אדד ניררי השני, תחילתה של האימפריה האשורית החדשה שעתידה להתפשט במהלך מאות השנים הבאות לאימרפיה שתשלוט על כל המזרח הקדום
אברהם ווייס

| --- | --- |

 לידה:  22 במרץ 1896 פודהייצה, אוקראינה 
 פטירה:  4 באוקטובר 1970 (בגיל 74) 
 מדינה:  ישראל 
 מעסיק:  ישיבה יוניברסיטי, אוניברסיטת בר-אילן 
 השקפה דתית:  יהדות 
 
הרב פרופסור אברהם ווייס (כ"ז באדר, תרנ"ה, 22 במרץ 1895– ד' בתשרי תשל"א, 4 באוקטובר 1970) היה תלמיד חכם, חוקר תלמוד ומנהיג ציוני-דתי. הוא היה ממייסדי המחקר המדעי של התלמוד, וכיהן כחוקר ומרצה לתלמוד במכון לחכמת ישראל בוורשה, בישיבה יוניברסיטי, ובאוניברסיטת בר-אילן. היה ממנהיגי תנועת המזרחי בפולין, שימש כסגנו של נשיא התנועה, הרב יצחק ניסנבוים, והיה חבר ביודנראט בוורשה.
ביוגרפיה

ווייס נולד בתרנ"ה (1895) בעיירה פודהייצה שבמזרח גליציה, אז חלק מן האימפריה האוסטרו-הונגרית, והיום אוקראינה. אביו היה דוב בן יצחק אייזיק, ואמו שרה רבקה בת ר' משה מיכאל גלר. אחותו הניה, נישאה לימים לחוקר המשנה והתלמוד חנוך אלבק. אחיו יהושע, התגורר בפודהייצה ונרצח בשואה, תוך שהוא משאיר מכתב המתאר את השמדת העיירה. בצעירותו הוא למד בבית המדרש בעיירת הולדתו, ובגיל 17 סיים את הש"ס, עם המפרשים והוראת השולחן ערוך. בשנת 1916 (גיל 21) הוסמך לרבנות על ידי רבה של סטניסלאב, ר' דוד הורוביץ ביורה יורה ידין ידין. ווייס למד גרמנית אצל מורה פרטי, ובהמשך הכין את עצמו לבחינת בגרות בגימנסיה בעיר סטורוז'ינץ. בשנת 1917 הוא קיבל תעודת בגרות בווינה והתחיל ללמוד באוניברסיטה שם בפקולטה להיסטוריה ופילולוגיה קלאסית. בשנת 1921 קיבל תואר דוקטור. נושא הדיסטרציה שלו היה: "יחס האפיפיורים ליהודים בתקופת ימי הביניים". במשך השנים 1917–1922 למד במקביל גם בבית המדרש לרבנים בווינה. מורו, פרופסור אביגדור אפטוביצר העיר על כתב הרבנות שלו: "תרומה גדולה תינחל למדעי היהדות אם יאופשר למוסמך שלנו להשקיע את כשרונותיו הכבירים במחקר התלמוד".
לאחר סיום לימודיו הוא החל ללמד בגימנסיה העברית בביאליסטוק. לאחר מכן עבר לוורשה, כמרצה לתלמוד בסמינריון הממשלתי למורי דת. בשנת תרפ"ח נוסד בוורשה המכון לחכמת ישראל, וד"ר ווייס התמנה למשרת דוצנט לתלמוד במכון. כשנה לאחר מכן, בשנת תרפ"ט, נדפס ספרו הראשון, 'לקורות התהוות הבבלי'. ספרו השני, 'התלמוד הבבלי בהתהוותו הספרותית' נדפס בשנים תרצ"ז–תרצ"ט. בנוסף לספרים, ד"ר ווייס פרסם בשנות העשרים והשלושים מאמרים בחקר התלמוד, בהצופה לחכמת ישראל, ב-Monatsschrift für Geschichte und Wissenschaft des Judentums, ובקובצי מאמרים נוספים. פעילותו במכון נמשכה עד לפרוץ מלחמת העולם השנייה בספטמבר 1939, ובין השאר הוא כיהן כרקטור המכון.
במקביל לעבודתו המחקרית, היה ווייס מעורב בפעילות ציבורית ענפה. הוא היה מראשי תנועת המזרחי, שהייתה חלק מהתנועה הציונית. במסגרת פעילותו הוא השתתף מספר פעמים בקונגרס הציוני. בין השנים 1935–1940 כיהן כסגן נשיא תנועת המזרחי בפולין, ועבד בצמוד עם נשיא המזרחי בפולין, הרב יצחק ניסנבוים.
ווייס נשא לאישה את פנינה קרמר. לפני מלחמת העולם השנייה נולד להם בן אחד, בתחילת המלחמה נולדה בתם, ולאחר הגעתם לניו יורק נולד בנם הצעיר.